
Proiect


PARLAMENTUL REPUBLICII MOLDOVA

L E G E

pentru modificarea şi completarea unor acte legislative

Parlamentul adoptă prezenta lege organică.

Art. I. – La articolul 18 litera a) din Legea asigurării cu pensii a militarilor şi a persoanelor din corpul de comandă şi din trupele organelor afacerilor interne nr. 1544-XII din 23 iunie 1993 (Monitorul Republicii Moldova, 1993, nr.7, art.220), cu modificările şi completările ulterioare, după sintagma „Departamentul de Stat pentru probleme Militare” se completează cu sintagma „şi în Serviciul Protecţiei Civile şi Situaţiilor Excepţionale, formaţiunile Protecţiei Civile şi ale Serviciului de Salvatori şi Pompieri”.

Art. II. ( Legea nr. 267-XIII din 9 noiembrie 1994 privind apărarea împotriva incendiilor  (Monitorul Oficial al Republicii Moldova, 1995, nr.15-16, art.144), cu modificările şi completările ulterioare,  se modifică şi se completează după cum urmează:

1. În tot textul Legii, sintagma „Departamentul Protecţiei Civile şi Situaţiilor Excepţionale” se înlocuieşte cu sintagma „Serviciul Protecţiei Civile şi Situaţiilor Excepţionale”, sintagma „Direcţia pompieri şi salvatori” se înlocuieşte cu sintagma „Direcţia salvatori şi pompieri”, cuvintele ”pompieri şi salvatori” se înlocuiesc cu cuvintele „salvatori şi pompieri”, cuvîntul „departamente” se înlocuieşte cu cuvintele „alte autorităţi şi instituţii”,  cuvîntul „cetăţeni” se  înlocuieşte cu  cuvintele „persoane fizice”,  cuvîntul „lucrători” se înlocuieşte cu cuvintele „ colaboratori şi angajaţi civili”, la cazul respectiv.
2. Articolul 5 va avea următorul cuprins:

„Articolul 5. Tipurile serviciilor de salvatori şi pompieri

Activităţile  de prevenire şi stingere a incendiilor sînt  realizate de următoarele tipuri de servicii de salvatori şi pompieri:

a) serviciul de  salvatori  şi pompieri atestaţi;

b) serviciul departamental de salvatori şi pompieri;

c) serviciul teritorial  (raional, municipal, orăşenesc, de sector) de salvatori şi pompieri.”.

3. Articolul 7:

unicul aliniat devine aliniatul (1) ;

se completează cu un nou alineat (2), cu următorul cuprins:

 „(2) Pentru exercitarea activităţii zilnice în domeniul apărării împotriva incendiilor la organele centrale de specialitate ale administraţiei publice şi în unităţile economice, care au mai mult de 300 de salariaţi, se numesc specialişti titulari pentru apărarea împotriva incendiilor care vor fi remuneraţi din contul bugetului de stat şi, respectiv, din bugetul acestora”.

4. Articolul 8:

la litera d), cuvintele „propuneri pentru elaborarea” se înlocuiesc cu cuvîntul „proiecte”;

la litera g), cuvintele „acordîndu-le condiţii de favorizare” se exclud;

  litera h) la final se completează cu cuvintele „cu  condiţia că acestea nu poartă un caracter obligatoriu”.

5. La articolul 10 litera a), sintagma „directorului general al Departamentului Protecţie Civilă şi  Situaţii  Excepţionale” se înlocuieşte cu sintagma „şefului Serviciului Protecţiei Civile şi Situaţiilor Excepţionale”.
6. Articolul 11:

la litera c), cuvîntul  „dispoziţiilor” se  înlocuieşte  cu  cuvîntul „prescripţiilor”;

litera l) va avea următorul cuprins:

„l) contribuie la stingerea incendiilor de proporţii şi de lungă durată (mai mult de cinci ore), lichidarea consecinţelor situaţiilor excepţionale, punînd la dispoziţia lucrătorilor din serviciul salvatori şi pompieri resurse umane, mijloace de comunicare, utilaj şi  tehnică disponibilă, precum şi combustibil şi lubrifianţi pentru funcţionarea acesteia din surse proprii.”.

7. Articolul 14:

alineatul (2) va avea următorul cuprins:

„(2) Serviciul  de salvatori şi pompieri face parte din Serviciul Protecţiei Civile şi Situaţiilor Excepţionale şi se  constituie  din Direcţii,  detaşamente, unităţi  de salvatori şi pompieri  şi din subunităţi specializate (în continuare ( subunităţi).”;

alineatul (3) se exclude.

8. Articolul 15 va avea următorul cuprins:

„Articolul 15. Principiile fundamentale ale activităţii serviciului

    de salvatori şi pompieri 

Principiile fundamentale ale activităţii serviciului de salvatori şi pompieri sînt: legalitatea, conducerea unică, egalitatea în faţa legii, publicitatea, asigurarea protecţiei juridice şi sociale, respectarea intereselor cetăţenilor şi ale statului.”.

9. Articolul 17:

titlul articolului va avea următorul cuprins:

„Articolul 17. Subunităţile serviciului de salvatori şi pompieri”;

 la alineatul (1), cuvintele „paramilitare şi militare” se înlocuiesc cu cuvîntul „serviciului”;

la alineatul (2) litera c), cuvîntul „victimelor” se înlocuieşte cu cuvîntul „sinistraţilor”.

10. La articolul 18, litera g) va avea următorul cuprins:

„g) să solicite de la autorităţile administraţiei publice  locale  şi persoanele juridice asigurarea cu resurse umane, substanţe de  stingere, tehnică, combustibil şi  lubrifianţi, echipament şi mijloace de telecomunicaţii.”.

11. Articolele 19 şi 20 vor avea următorul cuprins:

„Articolul 19. Modul şi condiţiile îndeplinirii serviciului în cadrul  serviciului de salvatori şi pompieri

(1) Modul şi condiţiile îndeplinirii serviciului în cadrul serviciului de salvatori şi pompieri se efectuează în conformitate cu Legea Serviciului Protecţiei Civile şi Situaţiilor Excepţionale nr.93-XVI din 5 aprilie 2007.

(2) Durata serviciului  de  înalt risc şi  nocivitate  profesională, precum şi a serviciului în zone cu condiţii ecologice şi de altă natură nefavorabile,  se include în vechimea de muncă în condiţii avantajoase, în  modul  stabilit  de legislaţie.  

(3) Este interzisă greva de  către  lucrătorii  din serviciul  de salvatori şi pompieri  ca mijloc de soluţionare a  conflictelor colective de muncă.

Articolul 20. Remunerarea muncii

Remunerarea muncii colaboratorilor serviciului de salvatori şi pompieri se efectuează în conformitate cu legislaţia în vigoare.”.

12. Articolul 22:

la  alineatul (1), cuvintele „organ republican” se înlocuiesc cu cuvintele „organ central”, iar cuvîntul „inspectoratele” se înlocuieşte cu cuvîntul „serviciile”;

alineatele (3) - (5) vor avea următorul cuprins:

„(3) Şeful Serviciului Protecţiei Civile şi Situaţiilor Excepţionale este Inspector principal  de  stat al Republicii Moldova pentru supravegherea măsurilor contra incendiilor, iar şeful Direcţiei salvatori şi pompieri  este  adjunctul Inspectorului principal  de stat al Republicii Moldova pentru supravegherea măsurilor contra  incendiilor şi, totodată, conform funcţiei deţinute, şef adjunct al Serviciului Protecţiei Civile şi Situaţiilor Excepţionale. 

(4) Adjunctul şefului, şefii de servicii şi secţii ai Direcţiei salvatori şi pompieri, sînt inspectori superiori de stat ai Republicii Moldova pentru supravegherea măsurilor contra incendiilor.

(5) Alţi colaboratori ai Direcţiei salvatori şi pompieri sînt inspectori de stat ai Republicii Moldova pentru supravegherea măsurilor contra incendiilor.”;

se  completează cu alineatele (51) şi (52) cu următorul cuprins:

„(51) Şefii de direcţii şi secţii situaţii excepţionale, precum şi comandanţii de detaşamente şi unităţi de salvatori şi pompieri sînt inspectori superiori  de  stat (ai raionului, municipiului, oraşului,  sectorului) pentru supravegherea  măsurilor contra incendiilor.

(52) Alţi lucrători din organele  locale  ale supravegherii de stat a măsurilor contra incendiilor sînt inspectori de stat (ai oraşului, sectorului, raionului)  pentru   supravegherea măsurilor contra incendiilor.”;

la alineatul (7), cuvîntul „dispoziţiile” se înlocuieşte cu cuvîntul „prescripţiile”.

13. Articolul 23:

la litera b),  cuvintele „şi să le aprobe” se exclud;
litera f) va avea următorul cuprins:

„f) să participe  la activitatea comisiilor de recepţie a construcţiilor şi instalaţiilor aferente, a instalaţiilor automate de semnalizare şi de stingere a incendiilor, de protecţie a clădirilor împotriva fumului, precum şi la selectarea terenurilor pentru construcţia obiectivelor;”.

14. După articolul 23 se completează cu articolele 23 1 şi 23 2 cu următorul cuprins:

„Articolul 23 1. Clasificarea controalelor tehnice de specialitate 

(1) Controalele tehnice de specialitate se clasifică în controale planificate, speciale şi suplimentare. La controalele planificate se raportează controalele tehnice de specialitate complexe şi  detaliate, iar la  controalele suplimentare ( controalele de verificare.

(2) Controalele complexe prevăd testarea  stării de apărare împotriva incendiilor în organele centrale de specialitate ale administraţiei publice şi la unităţile subordonate lor, precum şi în localităţi.

(3) Controalele detaliate prevăd testarea  întregului complex de măsuri în vederea asigurării apărării împotriva incendiilor a unităţilor economice şi obiectivelor.

(4) Controalele speciale (operative) se exercită, pe măsura  necesităţii, luîndu-se  în considerare caracterul sezonier, particularităţile obiectivelor şi incendiile produse. Controalele în cauză au drept scop verificarea selectivă a stării de apărare împotriva incendiilor a clădirilor şi încăperilor, a întreţinerii sistemelor de protecţie împotriva incendiilor şi de telecomunicaţii etc. 

(5) Controalele de verificare prevăd verificarea îndeplinirii măsurilor stabilite anterior în prescripţiile şi propunerile organelor supravegherii de stat a măsurilor contra incendiilor, considerându-se  parte componentă a controlului detaliat.

Articolul 232. Clasificarea obiectivelor  

(1) Obiectivele, în funcţie de importanţa lor şi gradul pericolului de incendiu, se clasifică în obiective de grupa I, II şi III.

(2) La obiectivele de grupa I se raportează obiectivele de importanţă majoră ale statului, întreprinderile industriale şi agricole mari, obiectivele cu un flux mare de persoane, precum şi cele care prezintă o valoare deosebită din punct de vedere cultural. Obiectivele de grupa I sînt pasibile controlului obligatoriu detaliat o dată în cinci ani de către un grup de colaboratori ai organelor supravegherii de stat a măsurilor contra incendiilor, sub conducerea colaboratorilor Direcţiei salvatori şi pompieri, cu participarea specialiştilor altor organe de supraveghere.   

(3) La obiectivele de grupa  II se  raportează  întreprinderile industriale, obiectivele de comerţ, depozitele şi bazele, întreprinderile agricole, instituţiile de învăţămînt, culturale, de agrement, de asanare, administrative, clădirile locative cu zece şi mai multe etaje şi alte obiective care nu fac parte din grupa I. Obiectivele de grupa  II se supun controlului detaliat o dată în trei ani de către colaboratorii organelor supravegherii de stat a măsurilor contra incendiilor.

(4) La obiectivele de grupa  III se  raportează casele de locuit (cu excepţia celor cu zece şi mai multe etaje), parcările deschise pentru transportul individual, gheretele, întovărăşirile pomicole  şi cooperativele de garaje, garajele individuale şi alte obiective de proporţii mici. Obiectivele de grupa  III se examinează detaliat, selectiv, pe măsura necesităţii, în funcţie de situaţia creată, însă nu mai des de o dată pe an de către colaboratorii organelor supravegherii de stat a măsurilor contra incendiilor.”.

15. Articolul 24:

la litera a), cuvîntul „dispoziţii” se înlocuieşte cu cuvîntul „prescripţii”;

la litera g), cuvintele „să aprobe normele şi regulile” se înlocuieşte cu cuvintele „să elaboreze  norme şi reguli”;

litera h) se completează cu următorul text:

„suspendarea, conform literei h) din prezentul articol, se face în baza hotărîrii judecătoreşti, iar în cazul unui pericol eminent pentru viaţa şi sănătatea oamenilor, pentru mediul înconjurător şi diferite valori materiale – imediat şi cu adresarea în termen de 3 zile lucrătoare în instanţa judecătorească privind confirmarea legalităţii suspendării;

litera i) va avea următorul cuprins:

„i) să aplice, în conformitate cu legislaţia, sancţiuni sub formă   de   amendă  factorilor  de  decizie  şi   persoanelor fizice,   pentru nerespectarea  sau  neîndeplinirea standardelor, condiţiilor  tehnice, normelor  şi regulilor de apărare împotriva incendiilor,  prescripţiilor şi  avizelor,  precum  şi să întocmească procese-verbale  şi  să  emită decizii  privind  suspendarea  lucrului la obiectiv  (în  sectorul  de producţie, la agregat etc.), cu respectarea următoarelor principii:

legalitatea şi respectarea competenţei stabilite de lege;

neadmiterea aplicării sancţiunilor care nu sînt stabilite de lege;

tratarea dubiilor apărute la aplicarea legislaţiei în favoarea persoanei;

efectuarea cheltuielilor de control din contul statului;

prescrierea recomandărilor pentru înlăturarea încălcărilor constatate în urma controlului;

dreptul de a ataca acţiunile organului de control.”.

16. La articolul 25, literele b) şi d) vor avea următorul cuprins:

„b) mijloacelor speciale obţinute de la efectuarea lucrărilor şi prestarea serviciilor contra plată, conform anexei la prezenta lege, precum şi din donaţii, sponsorizare şi din alte mijloace băneşti, intrate legal în posesie;”;

„d) defalcărilor făcute de companiile de asigurare, care practică asigurări de bunuri, inclusiv pentru riscul de incendiu, în cuantumul de 10 la sută din fondul destinat masurilor preventive, creat pentru tipul respectiv de asigurare, în scopul desfăşurării acţiunilor de prevenire a incendiilor şi pentru dezvoltarea serviciului de salvatori şi pompieri;”.

17. Articolul 26 va avea următorul cuprins:

„Articolul 26. Asigurarea cu echipament şi raţie alimentară

Colaboratorii serviciului de salvatori şi pompieri  se asigură cu echipament şi raţie alimentară din contul mijloacelor bugetului de stat, în conformitate cu Legea Serviciului Protecţiei Civile şi Situaţiilor Excepţionale nr.93-XVI din 5 aprilie 2007.”

18. Articolul 28 va avea următorul cuprins:

„Articolul 28. Evidenţa incendiilor

(1) Evidenţa statistică a incendiilor şi a consecinţelor cauzate de incendii  în Republica Moldova este efectuată de către Serviciul Protecţiei Civile şi Situaţiilor Excepţionale.

(2) Organele centrale de specialitate ale administraţiei publice, unităţile economice, precum şi persoanele fizice sînt obligate, în termen de  trei zile, să anunţe organele supravegherii de stat a măsurilor contra incendiilor ale Serviciului Protecţiei Civile şi Situaţiilor Excepţionale despre toate cazurile de producere a incendiilor şi să prezinte materialele necesare pe parcursul investigării acestora.”. 
19. La articolul 29, alineatele (1) şi (3) vor avea următorul cuprins:

„(1) Asigurarea bunurilor pentru riscul de incendii se efectuează în conformitate cu legislaţia din domeniul asigurărilor”.

 „(3) Companiile de asigurare sînt obligate să efectueze defalcări în cuantum de 10 la sută  din  beneficiul  obţinut  din primele  de  asigurare  pentru activităţi de prevenire a incendiilor şi pentru dezvoltarea serviciului salvatori şi  pompieri.”.

20.  La articolul 32,  alineatul (3) se expune cu următorul cuprins:

„(3) Nomenclatorul  producţiei şi mărfurilor pasibile de  certificare pe  linia  conformităţii  lor cu reglementările  de  apărare  împotriva incendiilor, precum şi modul de certificare este stabilit prin lege.”.

21. Articolul 40  va avea următorul cuprins:

„Articolul 40. Asigurarea de stat şi plăţile de compensare în caz de  deces sau de mutilare

(1) Colaboratorii serviciului de salvatori şi pompieri sînt supuşi asigurării obligatorii de stat în conformitate cu Legea Serviciului Protecţiei Civile şi Situaţiilor Excepţionale nr.93-XVI din 5 aprilie 2007.

(2) În caz de   invaliditate  survenită  în perioada  satisfacerii  serviciului sau cel mult peste trei luni de  la eliberare  din  serviciu,  sau după expirarea acestui  termen  însă  ca urmare  a  unei  afecţiuni din perioada  satisfacerii  serviciului,  el beneficiază  lunar  de  mijloace de întreţinere  pînă  la  restabilirea capacităţii  de  muncă,  însă pe parcursul a cel mult  zece  ani.  După expirarea acestui termen i se stabileşte pensie de invaliditate.”.

22. Articolele 43, 45 şi 46 vor avea următorul cuprins:

„Articolul 43. Concediul de odihnă anual

Concediu de odihnă anual se acordă în conformitate cu Legea Serviciului Protecţiei Civile şi Situaţiilor Excepţionale nr.93-XVI din 5 aprilie 2007.
Articolul 45. Asigurarea cu pensii

Asigurarea cu pensii  a  colaboratorilor serviciului de salvatori şi pompieri se efectuează în conformitate cu legislaţia în vigoare.

Articolul 46. Ocrotirea sănătăţii

Ocrotirea sănătăţii se efectuează în conformitate cu Legea Serviciului Protecţiei Civile şi Situaţiilor Excepţionale nr.93-XVI din 5 aprilie 2007.”.
23. Articolul 49  va avea următorul cuprins:

„Articolul 49. Stimularea lucrătorilor din serviciul salvatori şi pompieri 

Stimularea lucrătorilor din serviciul salvatori şi pompieri se efectuează în conformitate cu Legea Serviciului Protecţiei Civile şi Situaţiilor Excepţionale nr.93-XVI din 5 aprilie 2007.”.

          24. Legea se completează cu o anexă, cu următorul cuprins:

                                                                                                                       „ Anexă

NOMENCLATORUL

serviciilor prestate contra plată şi tarifele la acestea

	Nr.

d/o
	Denumirea serviciului
	Tariful,

lei

	1.
	Reînnoirea sau elaborarea documentaţiei la capitolul protecţia civilă şi apărarea împotriva incendiilor în cazul modificării statutului unităţii economice (apartenenţa, denumirea etc.); participarea la activitatea de recepţie a construcţiilor:

· balcoane, garaje individuale;

· case individuale.
	104,00

188,00

	2.
	Certificarea şi cercetarea substanţelor, materialelor şi construcţiilor
	65,00”


Art. III. ( Legea nr.271-XIII din 9 noiembrie 1994 cu privire la protecţia civilă (Monitorul Oficial al Republicii Moldova, 1994 nr.20, art.231), cu modificările şi completările ulterioare, se modifică şi se completează după cum urmează:

1. În tot textul Legii sintagma „Departamentul Protecţiei Civile şi Situaţiilor Excepţionale” se înlocuieşte cu sintagma „Serviciul Protecţiei Civile şi Situaţiilor Excepţionale”, cuvîntul „departamente” se înlocuieşte cu cuvintele „alte autorităţi administrative centrale”, cuvintele „formaţiuni militare ale Protecţiei Civile”, „formaţiuni militarizate ale Protecţiei Civile”, „formaţiuni nemilitarizate ale Protecţiei Civile”, „detaşamente militarizate”, se înlocuiesc cu cuvintele „formaţiuni ale protecţiei civile”, cuvintele „militar, militari” se înlocuiesc cu cuvintele „colaborator, colaboratori”, iar sintagma „Direcţia Protecţiei Civile” se înlocuieşte cu  sintagma „Direcţia protecţiei civile”, la cazul respectiv.
2. Articolul 1:

la alineatul (3), cuvintele „reţeaua de observare şi control de laborator (R.O.C.L.)” se înlocuiesc cu cuvintele „Reţeaua Naţională de Observare şi Control de Laborator (RNOCL)”;

la alineatul  (7),  textul „Organele lui principale sînt Inspectoratul de Stat al Protecţiei Civile, Statul major al Forţelor Protecţiei Civile şi Serviciul de salvare-deblocare, temelia căruia o constituie Direcţia serviciului de salvatori şi pompieri” se înlocuieşte cu textul „Organul central al Serviciului Protecţiei Civile şi Situaţiilor Excepţionale este constituit din Aparatul Serviciului, Direcţia  protecţie civilă, Direcţia salvatori şi pompieri şi Direcţia operativă”.

3. La articolul 3 alineatul (2),  cuvintele „ şi de administrare” se exclud.

4. La articolul 4 alineatul (2) litera e), cuvîntul „infectare” se înlocuieşte cu cuvîntul „poluare”.

5. La articolul 8 litera c), sintagma „organele de administrare ale Protecţiei Civile” se înlocuieşte cu sintagma „autorităţile administraţiei publice locale”.

6. Articolul 9: 

titlul articolului va avea următorul cuprins:

„Articolul 9. Atribuţiile organelor centrale de specialitate ale administraţiei publice”;

la litera a), cuvintele „din subordinea protecţiei civile” se înlocuiesc cu cuvintele „din subordine”;

la litera c), cuvintele „zădărnicire sau” se înlocuiesc cu cuvîntul „prevenire”;

la litera d), abrevierea „ROCL” se înlocuieşte cu  abrevierea „RNOCL”;

la litera f), după cuvintele „altor lucrări” se  completează cu cuvintele „de neamînat”;

la litera h), cuvintele „ de lege” se exclud.

7. La articolul 13 alineatul (5), cuvintele „organelor de administrare” se înlocuiesc cu  cuvintele „organelor de conducere”, iar textul „Legea cu privire la  protecţia socială şi juridică a militarilor şi a membrilor familiilor lor, a cetăţenilor, care trec pregătirea militară” se înlocuieşte cu textul „Legea Serviciului Protecţiei Civile şi Situaţiilor Excepţionale nr.93-XVI din 5 aprilie 2007”.

8. La articolul 14 alineatul (1), cuvîntul  „nivelurile” se înlocuieşte cu cuvîntul „nivelele”, cuvintele „organele administrative” se  înlocuiesc cu cuvintele „organele de conducere”.

9. Articolul 17:

alineatul (1):

sintagma „Prim-ministrul este preşedintele Comisiei pentru Situaţii Excepţionale a Republicii Moldova” se exclude;

se completează în final cu următorul text:

 „În scopul îndeplinirii funcţiilor executive şi de dispoziţie ale autorităţilor publice în vederea prevenirii şi acţiunii în situaţii excepţionale, generate de calamităţile naturale şi ecologice, avariile de mari proporţii, catastrofe, incendii, epidemii, epiozootii, epifitotii şi de alte fenomene periculoase se instituie Comisia pentru Situaţii Excepţionale a Republicii Moldova, preşedintele căreia este Prim-ministrul, componenţa şi Regulamentul de activitate al căreia se aprobă prin hotărîre de Guvern.

Deciziile şi dispoziţiile Comisiei pentru Situaţii Excepţionale a Republicii Moldova sînt obligatorii pentru persoanele juridice şi fizice.”;

alineatul (3) după cuvintele „Republicii Moldova” se completează cu cuvintele  „totodată, este Inspector principal de stat al Protecţiei Civile.”;

la alineatul (4), cuvintele „prin Inspectoratul de Stat al Protecţiei Civile, iar activitatea formaţiunilor militare, militarizate specializate şi nemilitarizate ale Protecţiei Civile – prin Statul Major al Forţelor Protecţiei Civile şi Serviciului de salvare-deblocare”  se   exclud.

10. La articolul 18 alineatul (2), cuvintele „Direcţiile şi secţiile Protecţiei Civile” se înlocuiesc cu cuvintele „Direcţiile şi secţiile situaţii excepţionale”.

11. Articolul 19:

 la alineatul (1), cuvintele „care intră în componenţa” se înlocuiesc cu cuvintele „din cadrul”;

alineatul (4) se expune cu următorul cuprins: „Şeful Direcţiei protecţie civilă şi supraveghere de stat în domeniul protecţiei civile este locţiitorul Inspectorului principal de stat al Protecţiei Civile”; 

alineatul (5)  se exclude; 

12. La articolul 20 alineatul (1) litera e), după cuvîntul „obiectivelor” se completează cu sintagma „economice, naţionale şi  a obiectivelor cu altă destinaţie”.

13. La articolul 21 alineatul (1) litera d) va avea următorul cuprins:

„d) să solicite de la organele centrale de specialitate ale administraţiei publice şi de la unităţile economice informaţii privind starea protecţiei civile a obiectivelor economiei naţionale şi a populaţiei, precum şi date despre situaţiile excepţionale şi consecinţele lor.”.

14. Articolul 22:

în tot textul abrevierea „ROCL” se înlocuieşte cu abrevierea „RNOCL”;

la alineatul 3, cuvintele „militar sau militarizat şi cu militari în termen” se exclud;

alineatul (11) va avea următorul cuprins: 

„(11) Observaţiile asupra contaminării (poluării) mediului înconjurător cu substanţe radioactive, otrăvitoare, puternic toxice şi agenţi biologici se efectuează de către Reţeaua Naţională de Observare şi Control de Laborator (RNOCL).Numărul de instituţii şi laboratoare ale RNOCL este aprobat de Guvern.”;

alineatul (12) se exclude.  

15. La articolul 24 alineatul (3), după  cuvîntul „producţie” se completează cu cuvintele „la centrele specializate de instruire în domeniul protecţiei civile”.

16. Articolul 25 va avea următorul cuprins:

„Articolul 25. Asigurarea financiară 

(1) Asigurarea financiară a serviciului protecţie civilă se efectuează din contul: 

a) bugetului de stat;

b) mijloacelor speciale obţinute de la executarea lucrărilor şi prestarea serviciilor contra plată, conform anexei la prezenta lege, precum şi din donaţii, sponsorizare şi din alte mijloace băneşti, intrate legal în posesie;

c) mijloacelor unităţilor economice  (la unităţile economice).

(2) Cheltuielile legate de desfăşurarea activităţilor de protecţie                                     a populaţiei şi de lichidare a efectelor situaţiilor excepţionale  se acoperă din contul fondurilor centralizate, mijloacelor de rezervă ale organelor centrale de specialitate ale administraţiei publice, la obiectivele cărora s-au produs situaţii excepţionale, precum şi din mijloacele fondurilor de asigurare.”.

17. Articolul 26:

alineatul (1) se completează în final cu cuvintele „şi mijloacelor organelor centrale de specialitate ale administraţiei publice şi autorităţilor administraţiei publice locale.”;

alineatul (2) se exclude.

18. La articolul 27 alineatul (1), cuvintele „construcţiile de protecţie”  se înlocuiesc cu cuvintele „edificiile de protecţie civilă”.

19. La articolul 28 alineatul (3), cuvintele „serviciu militar” şi  „de legislaţie pentru militarii Forţelor Armate” se înlocuiesc cu cuvintele „serviciu special” şi, respectiv, „de legislaţia în vigoare”;
alineatul (4), cuvintele „militarizat, militarizate” se exclud, iar la final după cuvîntul „subdiviziunile” se completează cu cuvintele „protecţiei civile”. 

          20. Legea se completează cu o anexă, cu următorul cuprins:

                                                                                                               „Anexă

NOMENCLATORUL

serviciilor prestate contra plată şi tarifele la acestea

	Nr.

d/o
	Denumirea serviciului
	Tariful,

lei

	1.
	     Examinarea şi coordonarea documentelor cu privire la elaborarea actului de trecere a obiectelor acvatice la altă formă de proprietate 
	313,00



	2.
	     Cercetarea de laborator a măştilor antigaz
	27,00

	3.
	     Controlul utilajului asigurării de funcţionare a edificiilor de protecţie colectivă ale agenţilor economici şi a dispozitivelor de cercetare radioactive     
	156,00”




Art. IV. - Legea nr.212-XV din 24 iunie 2004 privind regimul stării de urgenţă, de asediu şi de război (Monitorul Oficial al Republicii Moldova, 2004, nr.132-137, art.696), se modifică şi se completează, după cum urmează:

1. În tot textul Legii, sintagma „Departamentul Protecţiei Civile şi Situaţiilor Excepţionale” se înlocuieşte cu sintagma „Serviciul Protecţiei Civile şi Situaţiilor Excepţionale”.
2. La articolul 1 litera a), cuvîntul „ecologic” se înlocuieşte cu cuvintele „biologico-social”. 

3. Articolul literă f) se expune într-o redacţie nouă:
„f) „alte prevederi şi restricţii care se impun, după caz”.

4. Articolul 21 va avea următorul cuprins:

„Articolul.21. Autorităţile administrative pe durata stării de urgenţă

(1) În cazul declarării stării de urgenţă la iminenţa declanşării sau declanşarea unor situaţii excepţionale cu caracter natural, tehnogen sau biologico-social ceea ce face necesară prevenirea, diminuarea şi lichidarea consecinţelor acestora. 

Planificarea, organizarea şi coordonarea activităţii de aplicare a măsurilor impuse revin Comisiei pentru Situaţii Excepţionale a Republicii Moldova, iar coordonarea aducerii la îndeplinire a măsurilor de rigoare revine Serviciului Protecţiei Civile şi Situaţiilor Excepţionale.
(2) În cazul declarării stării de urgenţă într-un anumit teritoriu, aceasta va fi administrată de comisia pentru situaţii excepţionale a autorităţii respective a autorităţii administraţiei publice locale, care va activa sub conducerea Comisiei pentru Situaţii Excepţionale a Republicii Moldova. 

Coordonarea aducerii la îndeplinire a măsurilor de rigoare revine Ministerului Afacerilor Interne şi Serviciului de Informaţii şi Securitate al Republicii Moldova.

(3) Armata Naţională acordă sprijin Ministerului Afacerilor Interne, Serviciului de Informaţii şi Securitate al Republicii Moldova, în cazurile şi în modul stabilit de legislaţie.”.

5. Articolul 22:

titlul va avea următorul cuprins:

„Articolul 22. Atribuţiile suplimentare ale Comisiei pentru situaţii excepţionale a Republicii Moldova pe durata stării de urgenţă”;

alineatul (1) va avea  următorul cuprins:

„(1) Pe durata stării de urgenţă Comisia pentru Situaţii Excepţionale a Republicii Moldova are următoarele atribuţii suplimentare:”.

6. Articolul 23 se exclude.

7. Articolul 24:

titlul articolului va avea următorul cuprins:

„Articolul 24. Atribuţiile suplimentare ale Serviciului Protecţiei Civile şi Situaţiilor Excepţionale pe durata stării de urgenţă”; 

la litera f), cuvintele „în comun cu Ministerul Afacerilor Interne” se substituie cu cuvintele „în comun cu alte subdiviziuni ale Ministerului Afacerilor Interne”.

8. Titlul articolului 25 va avea următorul cuprins:

„Articolul 25. Atribuţiile suplimentare ale Ministerului Afacerilor Interne pe durata stării de urgenţă”.

9. La articolul 27 alineatul (2), cuvintele „pot fi desfăşurate formaţiuni de apărare teritorială” se înlocuiesc cu cuvintele „sunt desfăşurate formaţiuni ale protecţiei civile”.
Preşedintele Parlamentului                        
NOTĂ INFORMATIVĂ

 la proiectul de lege pentru modificarea

şi completarea unor acte legislative

Proiectul de lege pentru modificarea şi completarea unor acte legislative a fost elaborat întru executarea prevederilor Legii Serviciului Protecţiei Civile şi Situaţiilor Excepţionale nr.93-XVI din 5 aprilie 2007, pentru ajustarea legislaţiei din domeniu.

Astfel, se propune modificarea şi completarea Legii nr. 271-XIII din 9 noiembrie 1994 cu privire la protecţia civilă şi Legii nr.267-XIII din 9 noiembrie 1994 privind apărarea împotriva incendiilor, care vor determina principiile de activitate, atribuţiile, competenţa şi responsabilitatea colaboratorilor  care îndeplinesc serviciul în domeniile respective.

Normele de drept, propuse în proiect, sînt  elaborate reieşind din practica legislativă internaţională, legislaţia Republicii Moldova, precum şi din specificul activităţii Serviciului Protecţiei Civile şi Situaţiilor Excepţionale. 

Referitor la Legea nr. 212-XV din 24 iunie 2004  privind regimul stării de urgenţă, de asediu şi de război, e de menţionat că modificările propuse sunt operate în conformitate cu mai multe acte normative care stipulează concret denumirile, funcţiile şi obligaţiile Departamentului situaţii excepţionale.

              Astfel,  în conformitate cu Clasificatorul situaţiilor excepţionale cu caracter natural şi tehnogen ale statelor membre CSI, aprobat prin Hotărîrea nr.16 la 15 august 2002, pentru care a votat  şi Republica Moldova, ulterior fiind aprobată Hotărîrea Guvernului nr. 347 din 25 martie 2003 „ Cu privire la modul de acumulare şi schimb   de informaţii în domeniul protecţiei populaţiei  şi a teritoriului în condiţii de situaţii excepţionale” situaţiile excepţionale se clasifică după factorii provocatori: în  situaţii excepţionale cu caracter natural, tehnogen şi biologico-social.

Ţinem să menţionăm, că Comisia pentru Situaţii Excepţionale a Republicii Moldova are mai multe sarcini în caz de pericol sau declanşare a situaţiilor excepţionale şi incendiilor, cît şi în domeniul pregătirii protecţiei civile a Republicii Moldova pentru acţiuni în situaţii excepţionale, care pe durata stării de urgenţă continuă a fi executate. Conform articolul 7 lit. d) al Legii nr. 271-XIII din 9 noiembrie 1994 cu privire la protecţia civilă,  „conducerea generală a protecţiei civile este executată de Guvern”. 
 Planificarea şi organizarea activităţii de aplicare a măsurilor de rigoare nu se execută din momentul declarării stării de urgenţă, dar este o activitate preventivă şi permanentă a acestor comisii reglementată de actele normative (Hotărîrea Guvernului nr. 1340 din 4 decembrie 2001 cu privire la Comisia pentru Situaţii Excepţionale a Republicii Moldova). La momentul declarării stării de urgenţă deja se execută intervenţia.

Prin Hotărîrea Guvernului nr. 249 din 4 mai 1996 „Pentru aprobarea Regulamentului cu privire la formaţiunile nemilitarizate ale protecţiei civile” nu specifică momentul cînd aceste formaţiuni îşi încep activitatea. Formaţiunile de apărare teritorială nu sunt subordonate comisiilor pentru situaţii excepţionale, dar consiliilor teritoriale de apărare (articolul 31, alineatul (3), litera c) a Legii nr.212-XV din 24 iunie 2004 privind regimul stării de urgenţă, de asediu şi de război).

         Considerăm, că adoptarea proiectului de lege propus va contribui la realizarea cu succes a sarcinilor în domeniul protecţiei populaţiei, teritoriului, mediului, a proprietăţii în  situaţii excepţionale şi apărarea împotriva incendiilor. 

Ministrul afacerilor interne


           
Gheorghe PAPUC
